EkBass/fiwiki-20250220-pages-articles huggingface dataset:
Gefitinibi

Gefitinibi (C22H24N4ClO3F) on kinatsoliinijohdannaisiin kuuluva orgaaninen yhdiste. Yhdistettä käytetään lääketieteessä syöpälääkkeenä. Gefitinibi kuuluu WHO:n keskeisimpien lääkeaineiden luetteloon. ==Ominaisuudet ja käyttö== Gefitinibin vaikutukset perustuvat siihen, että se vaikuttaa tyrosiinikinaasientsyymiin epidermaalisen kasvutekijän reseptorissa inhiboiden sen. Lääkeaine sitoutuu entsyymissä ATP:n sitoutumiskohtaan ja entsyymi inaktivoituu. Tämän seurauksena syöpäsolujen jakaantuminen ja erilaistuminen estyy. Gefitinibi annostellaan tablettina. Lääkeainetta käytetään erityisesti ei-pienisoluisen keuhkosyövän hoitoon.Axel Kleemann: Antineoplastic and Immunomodulating Agents, Ullmann's Encyclopedia of Industrial Chemistry, John Wiley & Sons, New York, 2022. ==Haittavaikutukset== Tyypillisiä haittavaikutuksia ovat huonovointisuus, ripuli ja ihottuma. ==Synteesi== Gefitinibiä valmistetaan viisivaiheisella menetelmällä lähtien metyyli-2-amino-4,5-dimetoksibentsoaatista.Axel Kleemann: Protein Kinase Inhibitors, Ullmann's Encyclopedia of Industrial Chemistry, John Wiley & Sons, New York, 2014. ==Lähteet== Luokka:Lääkkeet Luokka:WHO:n tärkeimmät lääkkeet
Nature Portfolio

Nature Portfolion on luonut Saksalais-brittiläinen kustannusyhtiö Springer Nature. Nature Portfolion alla julkaistaan tiedelehtiä kuten Nature, Nature Communications, Nature Research -sarja ja Nature Communications -sarja. == Lähteet == Luokka:Tiedejulkaisut
Jevhen Hutsalo

Jevhen Hutsalo, , (14. tammikuuta 1937 Staryi Žyvotiv (nyk. Novožyvotiv), Illintsin piiri, Vinnytsjan alue, Ukrainan SNT, Neuvostoliitto – 4. heinäkuuta 1995 Kiova, Ukraina) oli 1960-luvulla aloittanut merkittävä neuvostoajan ukrainalainen kirjailija. Hutsalo valmistui Nižynin Pedagogisesta instituutista 1959. Hän julkaisi ensimmäiset tekstinsä 1960 ja kirjoitti sen jälkeen yli 25 pienoisromaani- ja novellikokoelmaa, myös lapsille. 1960-luvulla häntä pidettiin 60-lukulaisena. Ryhmä oli toisen maailmansodan jälkeinen liberaali kirjailija- ja kulttuuriaktivistisukupolvi, joka ei hyväksynyt stalinismia. Myöhemmin hän takasi turvallisuutensa siirtymällä virallisen linjan kannattajaksi. Hutsalo käyttää teoksissaan lyyrisiä luontokuvia, psykologisia muotokuvia ja runsaasti maaseudun kansankieltä. Lyhytproosan lisäksi hän kirjoitti kolme romaania ja kolme runokokoelmaa. Venäläisen sotamarsalkan Mihail Kutuzovin mukaan nimetty katu Kiovassa nimettiin vuonna 2016 uudelleen Hutsalon mukaan. ==Lähteet== Luokka:Ukrainalaiset kirjailijat Luokka:Vuonna 1937 syntyneet Luokka:Vuonna 1995 kuolleet
Hempstead (New York)

Hempstead on kunta (town) New Yorkin osavaltiossa, Yhdysvalloissa. Sen väkiluku oli 793 409 vuonna 2020. Kunta sijaitsee Nassaun piirikunnassa, New Yorkin metropolialueella. Hempsteadista on 30 kilometrin matka New Yorkiin. Jos Hempstead olisi kaupunki, olisi se New Yorkin osavaltion toiseksi suurin kaupunki. Se on noin kolme kertaa suurempi kuin Buffalo, joka on New Yorkin toiseksi suurin kaupunki. Se olisi myös Yhdysvaltain kahdeksanneksitoista suurin kaupunki. == Maantiede == Hempstead sijaitsee New Yorkin osavaltion Long Islandilla, Nassaun piirikunnassa. Kunnan pinta-ala on noin 497 km², josta lähes 130 km² on vettä. Hempsteadin kuntaan kuuluu 22 kylää ja 34 paikallishallinnotonta aluetta. Long Beachin kaupunki sijaitsee Hempsteadin eteläpuolella. == Väestö == Vuonna 2020 Hempsteadin 793 409 asukkaasta valkoisia oli 61,5 %, mustia 17,5 %, aasialaisia 6,6 % ja alkuperäisasukkaita 0,3 %. 28,4 % asukkaista puhui kotonaan jotain muuta kieltä kuin englantia ja 22,8 % asukkaista oli syntynyt ulkomailla. == Kuvia kunnasta == Kuva:Valley Stream NY and parkways.jpg|Valley Stream. Kuva:Aerial view of Hempstead, July 2019.JPG|Hempsteadin kylä. == Lähteet == == Aiheesta muualla == Luokka:Nassaun piirikunta (New York) Luokka:New Yorkin kunnat
The Show (Reddin kappale)

The Show on tanskalaisruotsalaisen Reddi-yhtyeen kappale, jolla yhtye edusti Tanskaa vuoden 2022 Eurovision laulukilpailussa. Tanska kilpaili ensimmäisessä senifinaalissa paikalla 12. Kappale kilpaili ensimmäisessä semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Vuoden 2022 euroviisuedustuskappaleet Luokka:Tanskan euroviisuedustuskappaleet
Snap (Rosa Linnin kappale)

Snap on armenialaisen Rosa Linnin kappale, jolla hän edusti Armeniaa vuoden 2022 Eurovision laulukilpailussa. Armenia kilpaili ensimmäisessä semifinaalissa viimeisellä paikalla. Kappale kilpaili Euroviisujen finaalissa, jossa se sai 61 pistettä ja saavutti sijan 20. == Lähteet == Luokka:Vuoden 2022 euroviisuedustuskappaleet Luokka:Armenian euroviisuedustuskappaleet
Ossi Tiihonen

Ossi Tiihonen (s. 25. maaliskuuta 1967) on suomalainen poliitikko. Hän on Vapauden liiton perustaja ja puheenjohtaja sekä Lohjan kaupunginvaltuutettu. Tiihonen on kuvaillut itseään kansallismieliseksi kansalaisaktivistiksi. Hän kannattaa Suomen eroa Euroopan unionista (kova euroskeptismi) ja vastustaa Suomen Nato-jäsenyyttä. Vuoden 2021 kuntavaaleissa Tiihonen tuli valituksi Lohjan kaupunginvaltuustoon perussuomalaisten listalta. Elokuussa 2021 Tiihonen oli ehdolla perussuomalaisten puheenjohtajaksi muttei tullut valituksi. Syksyllä 2021 puolue ei hyväksynyt häntä ehdokkaaksi aluevaaleihin koronarokotekantansa vuoksi. Tiihonen erosi puolueesta joulukuussa ja liittyi Ano Turtiaisen Valta kuuluu kansalle -puolueeseen. Tiihonen erosi myös siitä ja perusti Vapauden liiton, joka hyväksyttiin puoluerekisteriin toukokuussa 2022. Tiihonen on ollut Lohjan kaupunginvaltuutettu vuodesta 2021. Eduskuntavaaleissa 2023 Tiihonen oli ehdokkaana Uudenmaan vaalipiirissähttps://vapaudenliitto.fi/ossi-tiihonen/. Hän sai 2148 ääntä eikä tullut valituksi. == Lähteet == == Aiheesta muualla == * Ossi Tiihosen kotisivu Luokka:Suomalaiset EU-kriitikot Luokka:Perussuomalaiset poliitikot Luokka:Lohjan kaupunginvaltuutetut Luokka:Suomen puolueiden puheenjohtajat Luokka:Vuonna 1967 syntyneet Luokka:Elävät henkilöt
Trans-Siberia – Merkintöjä vankileireiltä

Trans-Siberia - Merkintöjä vankileireiltä (myös Trans-Siberia) on Kanerva Cederströmin ohjaama ja käsikirjoittama suomalainen dokumenttielokuva vuodelta 1999. Elokuva on yhteiskunnallinen henkilödokumentti joka käsittelee Neuvostoliiton aikaisia vankileirejä. Elokuvassa kuvausryhmä matkustaa pitkin Siperian rataa Pietarista Vladivostokiin ja lukee samalla kahden vankileireillä olleen vangin, kirjailija Andrei Sinjavskin sekä opettaja Amalia Suden leireiltä tekemiä muistiinpanoja. == Lähteet == Luokka:Vuoden 1999 suomalaiset elokuvat Luokka:Suomalaiset dokumenttielokuvat
Sata sukupolvea

Sata sukupolvea on Markku Tuurnan ohjaama suomalainen dokumenttielokuva vuodelta 1999. Elokuvan aiheena on turkistarhaus. Siinä seurataan Pohjois- Pohjanmaalla asuvien turkistarhaajien elämää. == Lähteet == Luokka:Vuoden 1999 suomalaiset elokuvat Luokka:Suomalaiset dokumenttielokuvat
Rufi

RuFi on Suomessa toimiva suomalais-venäläinen yhdistys. Se sai julkisuutta, kun se ilmoitti järjestävänsä Venäjää tukevan mielenosoituksen Helsingissä äitienpäivänä toukokuussa 2022 Venäjän sotiessa Ukrainassa. Mielenosoitus järjestettiin autokulkueena, johon osallistui 30–40 autoa. RuFi:n mukaan mielenosoitus tuki Venäjää "sen vaikeassa taistelussa natsismia ja fasismia ja russofobiaa vastaan". Mielenosoituksen nimeksi ilmoitettiin "Kunnian autokulkue". Suljetussa WhatsApp-ryhmässä uhkailtiin mielenosoituksen aikana väkivallalla, ja henki ryhmässä oli hyvin kansalliskiihkoinen. Keskustelijat olivat pohtineet aseiden ottamista mukaan mielenosoitukseen. Monet suomenvenäläiset vastustivat kulkuetta, ja sitä vastustavan vetoomuksen allekirjoitti 4 000 suomenvenäläistä. Venäjän Helsingin-suurlähetystö ilmoitti tukevansa mielenosoitusta moraalisesti vaikkei aikonut osallistua siihen. Keväällä 2022 RuFi:n puheenjohtajana ollut Daria Skippari-Smirnov totesi, ettei ole yhdistyksen puheenjohtaja enää. Hän kertoi olevansa ylläpitäjä WhatsApp-ryhmässä, jossa mielenosoituksesta keskusteltiin. Hän on ollut järjestämässä Suomessa Kuolemattoman rykmentin voitonpäiväjuhlallisuuksia useina vuosina. Alun perin kulkueissa muisteltiin toisen maailmansodan neuvostosotilaita, mutta se on muuttunut yhä nationalistisemmaksi. Skippari- Smirnov sai vuonna 2018 Kuolemattoman rykmentin kansainvälisen järjestäjäkomitean puheenjohtajan, venäläisen kansanedustajan Nikolai Zemtsovin allekirjoittaman kunniakirjan. Hän vieraili Venäjän valtaamalla Krimillä vuonna 2018 yhdessä Johan Bäckmanin kanssa. Skippari-Smirnov kuuluu Facebookin Suuri isänmaallinen infosota -ryhmään, jossa levitetään Venäjän propagandaa. == Katso myös == * Aleksanteriliitto * Suomi–Neuvostoliitto-Seura * Suomi–Venäjä-Seura * Naapuriseura == Lähteet == Luokka:Suomalaiset järjestöt Luokka:Suomen ja Venäjän väliset suhteet
Maria islamissa

Neitsyt Maria () eli ”Maria, Imranin tytär” on islamissa kunnioitettu hahmo, sillä hänet mainitaan usein Koraanissa. == Koraanin maininnat == Maria mainitaan Koraanissa 34 kertaa, mikä on enemmän kuin Raamatussa. Koraani sisältää evankeliumeista ja apokryfikirjallisuudesta saatuja kertomuksia Jeesuksen syntymästä ja lapsuudesta, joihin Maria liittyy. Kuten Raamatussa, myös Koraanissa Maria saa ilmoituksen raskaudestaan hengeltä, jonka katsotaan olevan enkeli Gabriel. Kertomusten yksityiskohdat kuitenkin poikkeavat toisistaan. Jeesus on islamissa yksi profeetoista, Jumalan lähettiläs (Koraani 4:171) ja Jumalan palvelija (Koraani 19:30). Neitsyt Marian synnittömyys saa vastineen Sahih Muslimin hadithissa, jonka mukaan ”Saatana koskee jokaista Aadamin lasta tämän syntymän päivänä lukuun ottamatta Mariaa ja hänen poikaansa”. Marian suurassa (19:28) Mariaa puhutellaan "Aaronin sisareksi". Koraani sekoittaa tässä Marian Mooseksen ja Aaronin sisareen Mirjamiin, mikä siirtää hänet 1 500 vuotta ajassa taaksepäin. Historiallis-kriittisen koulukunnan mukaan Jeesukseen liittyvien aiheiden runsas esiintyminen Koraanissa johtuu siitä, että islam kuroutui erilleen itäisestä kristinuskosta aluksi yhtenä sen suuntauksista. Koraania ajallisesti myöhempi hadith- kirjallisuus sisältää vain vähän merkintöjä Mariasta. == Marialle nimetyt moskeijat == Vuonna 1988 yhdysvaltalainen Nation of Islam -järjestö nimesi moskeijansa Chicagossa Marian moskeijaksi. Vuonna 2017 Yhdistyneiden Arabiemiraattien kruununprinssi sheikki Mohammed Bin Zayed Al Nahyan antoi nimetä Abu Dhabissa sijaitsevan moskeijan "Marian, Isan äidin moskeijaksi" Nimen tarkoituksena oli rakentaa siltaa uskontojen välillä. Maria-moskeijoita on muuallakin lähinnä länsimaissa. == Katso myös == * Maryam (Marian suura) == Lähteet == Luokka:Neitsyt Maria Luokka:Koraanin henkilöt Luokka:Islam ja naiset
Ole Birk Olesen

Ole Birk Olesen (s. 21. joulukuuta 1972 Gram) on tanskalainen toimittaja ja Liberaalin allianssin poliitikko. Hän on istunut kansankäräjillä vuodesta 2011 ja toimi Tanskan liikenne-, rakennus- ja asuntoministerinä vuosina 2016–2019. ==Lähteet== ==Aiheesta muualla== * Ole Birk Olesen Tanskan kansankäräjien verkkosivuilla Luokka:Tanskan liikenneministerit Luokka:Tanskalaiset toimittajat Luokka:Vuonna 1972 syntyneet Luokka:Elävät henkilöt
Admiral Makarov

Admiral Makarov () on Venäjän laivaston Grigorovitš-luokan ohjusfregatti. Alus on nimetty merentutkija, vara-amiraali Stepan Makarovin mukaan. == Valmistus == Alus tilattiin Kaliningradista Jantarin telakalta, missä köli laskettiin 29. helmikuuta 2012. Alus laskettiin vesille 2. syyskuuta 2015 ja valmistui joulukuussa 2017. Alus liitettiin Mustanmeren laivastoon Sevastopoliin. == Palvelus ja merkitys== Admiral Makarov on osallistunut Venäjän Ukrainaan kohdistamaan hyökkäyssotaan 24. helmikuuta 2022 lähtien. Alus oli mukana esimerkiksi Odessaan suunnatussa, noin 50 risteilyohjuksella tehdyssä hyökkäyksessä 4. huhtikuuta 2022. Alus on kahden sisaraluksensa kanssa Venäjän Mustanmeren laivaston suurinta ja uusinta pinta-alustyyppiä sen jälkeen, kun Moskva tuhoutui huhtikuussa 2022. 6\. toukokuuta 2022 uutisoitiin alkujaan odessalaisella uutissivustolla osin satelliitista mitattuun tulipaloon nojautuen, että alus olisi syttynyt palamaan saatuaan osuman Ukrainan Käärmesaaren lähistöllä ukrainalaisesta R-360 Neptun -merimaaliohjuksesta. Aluksen pelastustöihin lähetettiin viestimien mukaan useita muita venäläisaluksia. Tilannetta seurattiin Flightradar24-sivuston mukaan ainakin Yhdysvaltain, Britannian ja Turkin tiedustelulentokoneilla tai -drooneilla. Kremlin tiedottaja kiisti tapahtuman toteamalla, "ettei heillä ole sellaista tietoa". ==Lähteet== ==Aiheesta muualla== Luokka:Venäjän laivaston sotalaivat Luokka:Fregatit
Petrojärvi

Petrojärvi on osin kulttuurimaiseman reunustama ylänköjärvi Juuassa Pohjois- Karjalan luoteisosassa. Sen pinta-ala on 55 hehtaaria. Etäisyys Joensuusta on 70 kilometriä pohjoisluoteeseen.Petrojärvi. Järviwiki. Viitattu 3.5.2022. == Maantiede == Petrojärven pituus lännestä itään on 1,9 kilometriä. Järven länsi- ja keskiosan leveys on 300–500 metriä, itäosa on kapeampi. Rannat muodostuvat loivapiirteisistä lahdista. Petrojärven länsi- ja keskiosassa on yhtenäinen vähintään kymmenen metriä syvä vyöhyke. Syvin kohta sijaitsee järven läntisimmässä osassa. Järven itäosa on matalaa. Petrojärven ainoa saari on järven keskivaiheilla sijaitseva alle hehtaarin laajuinen Petronsaari. Järven läntisillä rannoilla on melko paljon pientaloja ja Pääkylän kulttuurimaisema. Petronsaaresta itään rannat ovat varsin luonnontilaisia. Etelärannalla kohoaa Mustanpuronvaara, jonka huippu on noin 265 metriä merenpinnan yläpuolella. Petrovaaran kylä sijaitsee noin kaksi kilometriä Petrojärveltä kaakkoon Saarijärven rannalla. Petrojärveen laskee Mustapuro etelästä Mustanpuronvaaran itäpuolitse. Petrojärvi laskee järven itärannalta alkavaa Petropuroa pohjoiseen. Petrojärven vesitilavuus on 3 308 000 kuutiometriä. Petrojärvi (04.762.1.004) kuuluu Polvijärven valuma-alueeseen (04.762), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen on Juojärven reitin valuma-alue (04.7). Petrojärvi on Polvijärven valuma-alueen neljänneksi laajin vakavesi, laajimmat ovat Polvijärvi, Koppalanjärvi ja Kalliojärvi. Polvijärven valuma-alueeseen kuuluu 35 vähintään hehtaarin laajuista vakavettä.Polvijärven valuma-alue (04.762). Järviwiki. Viitattu 3.5.2022. == Lähteet == Luokka:Juuan järvet Luokka:Juojärven reitin valuma- alue
Saimaa Geopark

[ { "type": "ExternalData", "service": "geoshape", "ids": "Q211020,Q181854,Q190583,Q1000117,Q1009610,Q1009622,Q1025694,Q368997,Q1025700", "properties": {"fill": "#00ff00", "stroke": "#00ff00", "stroke-width": 0, "title": "Saimaa"} } ] Saimaa Unesco Global Geopark on luontomatkailuun ja geologiaan keskittyvä puisto, joka toimii Eteläisen-Saimaan sekä yhdeksän eri kunnan alueella: Imatra, Lappeenranta, Mikkeli, Ruokolahti, Puumala, Juva, Sulkava, Taipalsaari ja Savitaipale. Alue sai Unescon Global Geoparkin statuksen vuonna 2021. Saimaa UNESCO Global Geoparkin 65 geokohdetta kertovat Suomen suurimman järven muinaisista ajoista. Reunamuodostumat, harjut, siirtolohkareet sekä hiidenkirnut muistuttavat viimeisimmästä jääkaudesta, joka päättyi noin 10 000 vuotta sitten. Saimaa Geopark tarjoaa matkailijoille ainutlaatuisen mahdollisuuden tutustua muinaisiin kalliomaalauksiin, kiemurteleviin vesistöihin, kauniisiin järvimaisemiin sekä Saimaan järviluonnon monimuotoisuuteen. Saimaa Geoparkin keskeisimpiä tehtäviä ovat: * Saimaa Geopark -alueen ainutlaatuisen geologian, luonnon sekä kulttuurin vaaliminen. * Alueen esiin tuominen paikallisesti, kansallisesti sekä kansainvälisesti. * Kestävän kehityksen edistäminen. * Saimaa Geopark brändin kasvattaminen. * Vahvistaa alueen asukkaiden kotiseudun tuntemusta, arvostusta, identiteettiä sekä elinvoimaa. Pohjoismaiden 15 geoparkista viisi on Suomessa: Rokua Geopark, Lauhanvuori-Hämeenkangas Geopark, Saimaa Geopark, Salpausselkä Geopark ja Kraatterijärvi Geopark, mikä on Lappajärvellä. ==Lähteet== ==Aiheesta muualla== * Viralliset kotisivut Luokka:Saimaa Luokka:Geopuistot Luokka:Luonnonsuojelu Suomessa
Rauhajärvi (Pieksämäki)

Rauhajärvi on syvyyssuhteiltaan melko epäyhtenäinen metsäjärvi Etelä-Savon ja Pohjois-Savon maakuntarajalla. Sen pinta-ala on 1,5 neliökilometriä. Etäisyys Mikkelistä on 54 kilometriä pohjoiskoilliseen ja Kuopiosta 81 kilometriä etelään.Rauhajärvi. Järviwiki. Viitattu 1.5.2022. == Maantiede == Rauhajärven länsiosa sijaitsee Pieksämäen alueella ja itäosa Joroisten alueella. Maakuntaraja halkoo järveä etelä–pohjoisuuntaisesti ja varsin suorana, sen pituus järven kohdalla on likimain yhtäkuin järven pituus eli noin 2,3 kilometriä. Rauhajärven pohjoisosa on huomattavasti leveämpi kuin eteläosa ja itäranta on länsirantaa mutkaisempi. Etelässä Hiltulanniemi jakaa järven kahteen lahteen. Noin 15 prosenttia Rauhajärvestä on vähintään kymmenen metriä syvä. Syvin alue ulottuu Hiltulanniemen tuntumasta noin kilometrin koilliseen järven itäistä rantaa mukaillen. Lisäksi järven luoteis- ja pohjoisosassa on pienempiä syvänteitä. Rauhajärven ainoan saaren pinta-ala on alle aarin. Järven metsäisillä rannoilla on harvakseltaan pientaloja. Rauhajärveen laskee Ruuhijoki etelästä Ruuhilammelta (102,6 metriä mpy). Rauhajärvi laskee Rauhajokea pohjoiseen Jokilampeen, joka on osa Maavettä (99,0 metriä mpy). Rauhajärven ja Maaveden välinen kannas on kapeimmillaan Rauhaveden koillisrannalla, josta on alle 200 metriä Maaveden rantaan. Rauhajärven vesitilavuus on 9 435 000 kuutiometriä. Rauhajärvi (04.254.1.001) kuuluu Rauhajoen valuma-alueeseen (04.254), joka on kolmannen jakovaiheen vesistö Vuoksen vesistössä (04). Toinen jakovaihe on Sysmäjärven valuma-alue (04.25) ja ensimmäinen on Haukiveden–Kallaveden alue (04.2). Rauhajoen valuma- alueeseen kuuluu 24 vähintään hehtaarin laajuista järveä, joista kolme on yli neliökilometrin laajuisia. Rauhajärvi on alueen laajin järvi, sen jälkeen tulee Harjärvi ja Valkeinen.Rauhajoen valuma-alue (04.254). Järviwiki. Viitattu 1.5.2022. == Lähteet == Luokka:Joroisten järvet Luokka:Pieksämäen järvet Luokka:Haukiveden–Kallaveden alue
Yleinen Suomalainen Vakuutusosakeyhtiö

Yleinen Suomalainen Vakuutusosakeyhtiö - Allmänna Finska Försäkringsaktiebolaget (nimi vuoteen 1917 Finska Försäkrings Aktiebolaget Providentia) oli suomalainen vuosina 1902–1922 toiminnassa ollut vakuutusyhtiö. Yhtiö jätti ensimmäisenä suomalaisena vakuutusyhtiönä konkurssihakemuksen toukokuussa 1922. Yhtiön pääkonttori oli Helsingissä Kaivokatu 8:ssa.Poistuneet pörssiyhtiöt : Yleinen Suomalainen Vakuutusosakeyhtiö - Allmänna Finska Försäkringsaktiebolaget, Pörssitieto G. Kock Providentia nimellä toimiessaan yhtiö myönsi enimmäkseen tapaturmavakuutuksia. Vuodesta 1917 alkaen sen toiminta laajeni merikuljetusvakuutuksiin, palovakuutuksiin ja murtovakuutuksiin, joissa se oli Suomen suurin vakuuttaja vuoteen 1919 saakka. Yhtiö oli tässä vaiheessa Suomen suurimpia vahinkovakuuttajia ja vuonna 1921 se aloitti ensimmäisenä Suomessa autojen vakuuttamisen. Yhtiö osake oli pörssinoteerattu 1918-1922. Eräiden tanskalaisten meri- ja jälleenvakuutusyhtiöiden nurinmeno aiheutti sen että myös Yleinen Suomalainen Vakuutusosakeyhtiö joutui jättämään konkurssihakemuksen ensimmäisenä suomalaisena vakuutusyhtiönä 23. toukokuuta 1922.Yhtiön murtovakuutuskanta siirtyi Pohjolalle. Vuonna 1918 perustettu tytäryhtiö Vakuutusosakeyhtiö Bothnia oli erikoistunut ulkomaisiin merikuljetusvakuutuksiin ja kotimaisiin palovakuutuksiin. Se otti haltuunsa osan emoyhtiönsä jälleenvakuutusliikkeestä mutta teki konkurssin elokuussa 1923 jolloin Pohjola osti sen vakuutuskannan. Yleinen Suomalainen Vakuutusosakeyhtiö omisti 25 prosenttia vuonna 1919 perustetusta Jälleenvakuutusosakeyhtiö Veritaksesta. Vuonna 1906 perustettu jälleenvakuutusyhtiö Verdandi osti sen 1922 ja fuusioi itseensä 1926. == Lähteet == Luokka:Suomalaiset vahinkovakuutusyhtiöt Luokka:Entiset suomalaiset pörssiyhtiöt
Naarajärvi (Pieksämäki)

Naarajärvi on Etelä-Savossa Pieksämäellä Naarajärven lähellä sijaitseva järvi. Sen etäisyys Mikkelistä on 62 kilometriä pohjoiseen. Naarajärven pohjoispuolella sijaitsee samanniminen Pieksämäen keskustaajamaan kuuluva kaupunginosa. == Maantietoa == Naarajärvi on 5,3 kilometriä pitkä, 1,7 kilometriä leveä, ja sen pinta-ala on 449 hehtaaria eli 4,5 neliökilometriä. Haarautuva Murtoniemi jakaa järven eteläosan kahteen lahteen, joista läntinen jakautuu edelleen useisiin pienempiin lahtiin. Järven pohjoisosa on verraten yhtenäistä selkävettä, johon työntyy itärannan noin 300 metriä pitkä Metosniemi. Siinä on 24 saarta, joiden pinta-ala on 18,02 hehtaaria eli noin noin 3,86 prosenttia järven kokonaispinta-alasta. Saarista neljä on yli hehtaarin suuruisia, 19 yli aarin ja yksi on alle aarin kokoinen. Suurimmat saaret ovat Murtoniemen pohjoispuolella sijaitsevat Rantosaari ja Pukkisaari sekä järven pohjoisimmassa osassa sijaitseva noin kuusihehtaarinen Suurisaari. Naarajärven rannoilla on runsaasti pientaloja ja jonkin verran peltomaata. Murtoniemen tyvessä sijaitsevan Telavuoren korkeustaso on noin 140 metriä merenpinnan yläpuolella. Järvi on luodattu ja siitä on julkaistu syvyyskartat. Noin neljäsosa Naarajärvestä on kolmesta neljään metriä syvä. Järven tilavuudeksi on määritetty 13,62 miljoonaa kuutiometriä eli 0,01362 kuutiokilometriä ja sen keskisyvyydeksi on saatu 3,0 metriä. Sen syvänteessä on 9,8 metriä syvää ja sen syvin kohta sijaitsee itärannan läheisyydessä.. Järven rantaviivan pituus on 28,9 kilometriä, josta saarten rantaviivan yhteispituuden osuus siitä on 7,6 kilometriä. == Vesistösuhteet == Naarajärvi (14.935.1.001) kuuluu Naarajärven valuma-alueeseen (14.935), joka on kolmannen jakovaiheen vesistö Kymijoen vesistössä (14). Toinen jakovaihe on Kyyveden alue (14.93) ja ensimmäinen on Mäntyharjun reitin valuma-alue (14.9). Naarajärven valuma-alueeseen kuuluu 26 vähintään hehtaarin laajuista järveä, joista kolme on yli neliökilometrin laajuisia. Naarajärvi on alueen laajin järvi, sen jälkeen tulee Ala-Siili ja Iso-Syvä.Naarajärven valuma-alue (14.935). Järviwiki. Viitattu 1.5.2022. Naarajärveen laskee Siilinpuro pohjoisesta Ala-Siilistä (113,2 metriä mpy). Naarajärven laskujoki alkaa järven länsirannalta, josta se virtaa Naarajokena etelään. Naarajärveen on läheisessä yhteydessä sen lounaispuolinen Iso-Syvä (110,8 metriä mpy). Järvien välinen kannas on kapeimmista kohdistaan noin 30 metriä leveä. == Lähteet == Luokka:Pieksämäen järvet Luokka:Kyyveden alue
Vangasjärvi (järvi)

Vangasjärvi on matala, keskihumuksinen järvi Pieksämäen keskustan länsipuolella Etelä-Savon maakunnassa. Sen pinta-ala on 4,3 neliökilometriä. Yli 99,5 prosenttia järven alasta on enintään viisi metriä syvä ja sen vesitilavuus on 10 kuutiohehtometriä. Etäisyys Mikkelistä on 67 kilometriä pohjoiseen.Vangasjärvi. Järviwiki. Viitattu 2.5.2022. == Maantiede == Vangasjärven ulottuvuus kaakosta luoteeseen on 5,1 kilometriä. Järven eteläpuolisko on melko tasaleveä, noin 500–600 metriä, keskiosan leveys on noin 900 metriä ja pohjoisosan leveys noin puolitoista kilometriä. Merkittävin niemi on itärannan Nuuvinniemi eli Vangasniemi, jonka pohjoispuolella järvi on leveimmillään. Niemen itäpuolella sijaitsee järven ainoa nimetty lahti, Nuuvinlahti. Vangasjärvi on paitsi matala, myös verraten tasasyvä; vain noin yksitoista hehtaaria järvestä on yli neljän metrin syvyinen. Syvin kohta, kahdeksan metriä, sijaitsee järven kaakkoisosassa. Vangasjärven saariluku on kuusi. Saarista kolme on alle aarin laajuisia luotoja. Laajin saari on Simonsaari luoteessa. Saarten yhteispinta-ala on noin 35 aaria. Vangasärven etelärannoilla on taajama-asutusta, luoteisrannalla on peltomaata. Pohjoisessa ja koillisessa on metsä- ja suomaata. Vangasjärven ja sen koillispuolella sijaitsevan Pieksänjärven välisellä noin puolitoista kilometriä leveällä kannaksella levittäytyy Juurikkasuon luonnonsuojelualue. Vangasjärvi laskee Nuuvinlahden itärannalta Kirkkojokea itään Uuhilampeen (119,5 metriä mpy). Uuhilampi laskee Pohosjokea Pieksänjärveen (118,9 metriä mpy). Vangasjärven vesitilavuus on 9 968 000 kuutiometriä. Järvi on varsin kirkasvetinen. Vangasjärvi (14.795.1.004) kuuluu Vangasjärven valuma-alueeseen (14.795), joka on kolmannen jakovaiheen vesistö Kymijoen vesistössä (14). Toinen jakovaihe on Pieksäjärven valuma-alue (14.79) ja ensimmäinen on Rautalammin reitin valuma- alue (14.7). Vangasjärven valuma-alueeseen kuuluu neljä vähintään hehtaarin laajuista järveä, joista Vangasjärvi on laajin. Alueen kolme muuta järveä ovat Vehkalampi, Säälampi ja Uuhilampi.Vangasjärven valuma-alue (14.795). Järviwiki. Viitattu 2.5.2022. == Lähteet == Luokka:Pieksämäen järvet Luokka:Vangasjärven valuma-alue
Leitner

Leitner on muun muassa seuraavien henkilöiden sukunimi: * Christian Leitner (s. 1964), itävaltalainen alppihiihtovalmentaja * Ernst Leitner (1912–?), itävaltalainen aitajuoksija ja moniottelija * Ferdinand Leitner (1912–1996), saksalainen kapellimestari * Ludwig Leitner (1940–2013), saksalainen alppihiihtäjä * Michaela Gerg-Leitner (s. 1965), saksalainen alppihiihtäjä * Moritz Leitner (s. 1992), saksalainen jalkapalloilija * Patric Leitner (s. 1977), saksalainen ohjaskelkkailija ja olympiavoittaja
Saarijärvi (Juuka)

Saarijärvi on ylänköjärvi Petrovaaran kylässä Juuassa Pohjois-Karjalan luoteisosassa. Sen pinta-ala on 2,5 neliökilometriä. Etäisyys Joensuusta on 65 kilometriä pohjoisluoteeseen.Saarijärvi. Järviwiki. Viitattu 3.5.2022. == Maantiede == Saarijärven pituus kaakosta luoteeseen on 3,6 kilometriä. Suurin leveys on järven keskiosan noin 900 metriä. Verraten suoraa rantaviivaa rikkoo itärannan haarautuva Sulkuniemi, jonka pohjoispuolella sijaitsee Timonlahti. Sulkuniemen vastarannalla sijaitsee loivapiirteinen Vinnurinniemi. Järven eteläosan ainoa nimetty niemi on kaakkoisrannan Saariniemi. Puolet Saarijärvestä on enintään kolme metriä syvä. Syvintä on järven keskiosassa. Saarijärven saariluku on seitsemän. Saarista kolme on alle aarin laajuisia luotoja. Laajin saari on noin puolen hehtaarin kokoinen Niemisaari aivan Saariniemen pohjoispuolella. Sen luoteispuolella sijaitsee Mustasaari. Timonlahden suulla sijaitsee Sulkusaari. Saarijärven rannoilla on metsä- ja suomaan ohella peltotilkkuja. Pientaloja on varsin paljon. Länsirannan Kurkisuon ja Mutkasensuon kohdalla on varsin luonnontilaista. Saarijärven luusua sijaitsee järven eteläisimmän osan Myllylahden perukassa, josta alkaa etelään virtaava Myllypuro, joka päätyy Kuusijärveen (180,5 metriä mpy). Saarijärven vesitilavuus on 10 825 000 kuutiometriä. Saarijärvi (04.763.1.004) kuuluu Kuusjoen valuma-alueeseen (04.763), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen on Juojärven reitin valuma-alue (04.7). Saarijärvi on Kuusjoen valuma-alueen laajin vakavesi, toiseksi laajin on noin 70-hehtaarinen Kuusjärvi. Alueeseen kuuluu myös Kakaranlampi ja Iso Oijelampi sekä useita alle hehtaarin laajuisia metsälampia.Kuusjoen valuma-alue (04.763). Järviwiki. Viitattu 3.5.2022. Juuan Saarijärvi on yhdeksänneksi laajin Suomen yli kahdestasadasta Saarijärvestä. Juuassa on myös toinen Saarijärvi (04.414.1.018), se sijaitsee lähellä Pielistä noin 22 kilometriä Petrovaaran Saarijärveltä itään.Saarijärvi. Järviwiki. Viitattu 3.5.2022.Saarijärvi (04.414.1.018). Järviwiki. Viitattu 3.5.2022. == Lähteet == Luokka:Juuan järvet Luokka:Juojärven reitin valuma-alue
Meri on kohtalomme

Meri on kohtalomme (In Which We Serve) on Noël Cowardin ja David Leanin ohjaama brittiläinen puolidokumentaarinen sotaelokuva vuodelta 1942. Se kertoo takaumien avulla brittilaivaston aluksen ja sen miehistön tarinoita, kehyskertomuksena miehistön pelastautuminen uppoavasta laivasta toisen maailmansodan alkuvaiheissa. Elokuva tuotettiin sodanaikaiseksi kotirintamapropagandaksi, tarkoituksena näyttää merisodan arkea ja vahvistaa kansakunnan itsetuntoa. Elokuva jäi Cowardin ainoaksi ohjaustyöksi, mutta se aloitti Leanin ja Cowardin pitkän ohjaaja-käsikirjoittaja-yhteistyön. Noël Coward myös käsikirjoitti ja tuotti elokuvan ja näytteli keskeisen komentajakapteeni Kinrossin roolin. Hänet palkittiin elokuvasta vuoden 1942 Oscar-gaalassa erikoispalkinnolla. Seuraavana vuonna Meri on kohtalomme oli ehdolla parhaan elokuvan Oscar-palkintoon ja Coward parhaan alkuperäiskäsikirjoituksen Oscarin saajaksi. New York Film Critics Circle palkitsi elokuvan vuoden 1942 parhaana. == Rooleissa == == Lähteet == Luokka:David Leanin ohjaamat elokuvat Luokka:Vuoden 1942 brittiläiset elokuvat Luokka:Elokuvat merenkulusta
Koppalanjärvi

Koppalanjärvi on rantaviivaltaan rikkonainen, useasta altaasta koostuva korpijärvi Juuassa Pohjois-Karjalan luoteisosassa. Sen pinta-ala on 1,7 neliökilometriä. Etäisyys Joensuusta on 72 kilometriä pohjoisluoteeseen.Koppalanjärvi. Järviwiki. Viitattu 3.5.2022. == Maantiede == Koppalanjärven rantaviivan pituus on 25 128 metriä. Etäisyys järven eteläkolkasta pohjoiskolkkaan on 3,4 kilometriä ja länsikolkasta itäkolkkaan 3,0 kilometriä. Järven eteläisimmän osan muodostaa Kotilahti, jonka koillispuolella avautuu Kotiselkä. Kotiselältä kuljetaan kapeaa Lauttasalmea järven keskiosaan, josta pääsee noin sata metriä leveää salmea järven luoteisosan Jokiselälle ja muutaman metrin levyistä salmea järven pohjoisimman osan muodostavalle Pohjoisselälle. Koppalanjärven lukuisista niemistä vain luoteisrannan Töhönniemellä on karttanimi. Yli puolet Koppalanjärvestä on vähintään 1,5 metriä ja enintään 3 metriä syvä. Kotilahti on syvintä aluetta. Lauttasalmen pohjoispuoliset järvenosat ovat matalia lukuun ottamatta Pohjoisselän 11-metristä syvännettä. Koppalanjärven saariluku on 13. Saarista 8 on alle aarin laajuisia luotoja. Ainoa yli hehtaarin laajuinen saari on Kotiselän eteläosassa sijaitseva noin kaksihehtaarinen nimetön saari. Töhönniemen itäpuolella sijaitsee noin puolen hehtaarin laajuinen nimetön saari. Myös Pohjoisselän itäosassa sijaitsee noin puolen hehtaarin laajuinen nimetön saari. Koppalanjärven rannat ovat metsä- ja suomaata. Kotiselän etelärannalla kohoaa Koppalanvaara, jonka huippu on noin 215 metriä merenpinnan yläpuolella. Koppalanjärvi laskee Jokiselän länsirannalta alkavaa Koppalanpuroa länteen Kalliojärveen (180,3 metriä mpy). Koppalanjärven vesitilavuus on 5 102 500 kuutiometriä. Runsas kymmenesosa vesitilavuudesta on vähintään kuuden metrin syvyydessä. Koppalanjärvi (04.762.1.010) kuuluu Polvijärven valuma-alueeseen (04.762), joka on kolmannen jakovaiheen vesistö Vuoksen vesistössä (04). Toinen jakovaihe on Kajoonjärven valuma-alue (04.76) ja ensimmäinen on Juojärven reitin valuma-alue (04.7). Koppalanjärvi on Polvijärven valuma-alueen toiseksi laajin vakavesi, laajin on Polvijärvi ja kolmanneksi laajin on Kalliojärvi. Polvijärven valuma-alueeseen kuuluu 35 vähintään hehtaarin laajuista vakavettä.Polvijärven valuma-alue (04.762). Järviwiki. Viitattu 3.5.2022. == Lähteet == Luokka:Juuan järvet Luokka:Juojärven reitin valuma-alue
Savijärvi (Juuka)

Savijärvi on rantaviivaltaan epäyhtenäinen järvi Kolin kansallispuiston länsipuolella Juuassa Pohjois-Karjalan luoteisosassa. Sen pinta-ala on 2,6 neliökilometriä. Etäisyys Joensuusta on 54 kilometriä pohjoiseen.Savijärvi. Järviwiki. Viitattu 5.5.2022. == Maantiede == Savijärven pituus kaakosta luoteeseen on 5,4 kilometriä. Järven eteläosa muodostaa oman altaansa, jota yhdistää järven keskiosaan kapea salmi. Keskiosasta siirrytään Paavonsalmen kautta järven pohjoiseen osaan, jossa sijaitsee useita saaria. Savijärven useista niemistä laajin on järven etelä- ja keskiosaa erottava Ukonniemi. Sen itäpuolella sijaitsee Ukonlahti. Järven keski- ja pohjoisosan välissä on Saviniemi, jonka länsipuolella sijaitsee Haminalahti. Savijärven keski- ja pohjoisosa on huomattavasti syvempää kuin eteläosa. Syvin kohta, 15 metriä, sijaitsee järven luoteisosassa. Savijärven saariluku on 20. Saarista 13 on alle aarin laajuisia luotoja ja 3 on yli hehtaarin laajuisia. Laajin on noin 6,5-hehtaarinen Laukkusaari järven pohjoisosassa. Sen pohjoispuolella sijaitsee noin kolmehehtaarinen Jänissaari ja eteläpuolella noin puolitoistahehtaarinen Kilisaari. Ukonniemen läheisyydessä on useita pieniä saaria. Savijärven rannat ovat metsä- ja suomaata. Rannan tuntumassa on erinäisiä pientalojen keskittymiä. Savijärven etelä- ja keskiosaa yhdistävän salmen yli kulkee seututie 504. Savijärveen laskee Ylemmäisenjoki etelästä Ylemmäinen-järveltä (126,9 metriä mpy) ja Pöhmäkänjoki idästä Louhilammelta (128,8 metriä mpy). Savijärvi kääntyy alavirtaan Laukkusaaren länsipuolelta, josta alkaa luoteeseen Ahmolammelle (122,4 metriä mpy) virtaava Myllyjoki. Joen reitti jatkuu pohjoiseen ja päätyy Pielisen (93,7 metriä mpy) Mellihtanlahteen. Savijärven vesitilavuus on 10 945 000 kuutiometriä. Savijärvi (04.413.1.008) kuuluu Mellihtanjoen valuma-alueeseen (04.413), joka on kolmannen jakovaiheen vesistö Vuoksen vesistössä (04). Toinen jakovaihe on Pielisen alue (04.41) ja ensimmäinen on Pielisen reitin valuma-alue (04.4). Savijärvi on Mellihtanjoen valuma-alueen laajin vakavesi, toiseksi laajin on Ylemmäinen. Alueeseen kuuluu 17 vähintään hehtaarin laajuista vakavettä.Mellihtanjoen valuma-alue (04.413). Järviwiki. Viitattu 5.5.2022. Juuan Savijärvi on laajin Suomen 19:stä Savijärvestä.Savijärvi. Järviwiki. Viitattu 5.5.2022. == Lähteet == Luokka:Juuan järvet Luokka:Pielisen alue
Brookhaven (New York)

Brookhaven on kunta (town) New Yorkin osavaltiossa, Yhdysvalloissa. Sen väkiluku oli 485 773 vuonna 2020. Kunta sijaitsee Suffolkin piirikunnassa, New Yorkin metropolialueella. == Maantiede == Brookhaven sijaitsee New Yorkin osavaltiossa Long Islandilla, Suffolkin piirikunnassa. Brookhavenin kuntaan kuuluu 9 kylää ja 50 paikallishallinnotonta aluetta. Brookhaven yltää Long Islandin pohjoisrannikolta etelärannikolle asti. Brookhavenista on alle 90 kilometrin matka New Yorkiin. == Väestö == Vuonna 2020 Brookhavenin 485 773 asukkaasta valkoisia oli 83,0 %, mustia 6,1 %, aasialaisia 4,7 % ja alkuperäisasukkaita 0,1 %. 17,6 % asukkaista puhui kotonaan jotain muuta kieltä kuin englantia ja 12,1 % asukkaista oli syntynyt ulkomailla. == Kuvia kunnasta == Kuva:Moriches Bay NY.JPG Kuva:LongIslandSunrise.jpg == Lähteet == == Aiheesta muualla == Luokka:Suffolkin piirikunta (New York) Luokka:New Yorkin kunnat
Messigny-et-Vantoux

Messigny-et-Vantoux on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 10 kilometriä Dijonin kaupungista pohjoiseen. Kunnan keskustassa oleva romaaninen Saint Vallierin kirkko on peräisin 1200-luvulta. Kirkossa on uskonnollisia maalauksia 1400- ja 1500-luvuilta. Château de Vantoux on yksityisomistuksessa oleva linna. Se on Ludvig XVI:n tyylinen, ja sitä ympäröi ranskalainen puutarha sekä näyttävät ulkorakennukset. Kunnan pesutalo on rakenteeltaan atrium. Tiedosto:Église Saint Vallier - Messigny et Vantoux 04.jpg|Saint Vallierin kirkko Tiedosto:Château de Messigny.jpg|Château de Vantoux Tiedosto:Lavoir de Messigny-et-Vantoux 01.jpg|Pesutalo ==Lähteet== ==Aiheesta muualla== Luokka:Côte-d’Orin kunnat
Pinasca

Pinasca () on kunta Italiassa Piemonten alueella sijaitsevassa Torinon metropolikaupungissa.Pinasca Sapere.it Pinasca Enciclopedia Treccani Pinasca Turismo Torino Vuoden 2022 alussa kunnassa oli arviolta 2 844 asukasta. ==Lähteet== ==Aiheesta muualla== Luokka:Torinon metropolikaupungin kunnat
Cirey-lès-Pontailler

Cirey-lès-Pontailler on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee noin 23 kilometriä Dijonin kaupungista itään. Kunnan keskustassa 1800-luvulta peräisin oleva Saint-Laurentin kirkko. Kirkon portaali on tyyliltään romaaninen. Kirkon torni on tehty liuskekivestä, ja siinä on neljä pyramidionia. ==Tunnettuja kuntalaisia== *André Lallemand (1904-1978), tähtitieteilijä ==Lähteet== ==Aiheesta muualla== Luokka:Côte-d’Orin kunnat
Sport Club Hyvinkää

Sport Club Hyvinkää on vuonna 2006 perustettu salibandyseura Hyvinkäällä. Miesten edustusjoukkue pelaa kolmanneksi korkeinta sarjatasoa Suomisarjaa ja naisten edustusjoukkue 3. divisioonaa. SCH:n miehet nousivat Suomisarjaan 2. divisioonasta kauden 2021–2022 päätteeksi. Miesten edustusjoukkueen päävalmentaja on Ville Toivonen ja naisten joukkueen päävalmentajana toimii Jooa Närhi. Seuran miesten kakkosjoukkue pelaa 5. divisioonaa. Seuralla on edustusjoukkueiden lisäksi junioritoimintaa niin poika- kuin tyttöjunioreissa. == Aiheesta muualla == * Sport Club Hyvinkää Luokka:Suomalaiset salibandyseurat Luokka:Hyvinkääläiset urheiluseurat Luokka:Vuonna 2006 perustetut urheiluseurat
Iro Särkkä

Iro Maaria Särkkä (s. 1978 Kontiolahti) on suomalainen valtiotieteiden tohtori ja asiantuntija Helsingin yliopistosta. Hän on tutkinut Suomen hallitusten ulko- ja turvallisuuspolitiikkaa erityisesti suhteessa Natoon ja Natosta Suomessa käytyä turvallisuuspoliittista keskustelua kylmän sodan jälkeisenä aikana. Särkkä on valmistunut valtiotieteen maisteriksi vuonna 2003 Helsingin yliopistosta, ja väitteli tohtoriksi vuonna 2019. Hänen väitöskirjansa aihe oli Nato-retoriikka Suomen turvallisuuspoliittisessa keskustelussa. Iro Särkkä on naimisissa ja hänellä on kaksi lasta. == Julkaisuja == * == Lähteet == == Aiheesta muualla == * * * Luokka:Suomalaiset politiikan tutkijat Luokka:Vuonna 1978 syntyneet Luokka:Elävät henkilöt
Yrjö Wigren

Yrjö David Wigren (24. huhtikuuta 1889 Hämeenkyrö – 29. marraskuuta 1955) oli suomalainen Tampereella vaikuttanut makkaratehtailija ja lihanjalostusyritys Yrjö Wigren Oy:n perustaja.50 vuotta, Aamulehti, 24.04.1939, nro 109, s. 4, Kansalliskirjaston digitaaliset aineistotGeni.com : Yrjö David WigrenKansaneläkelaitoksen henkilökortit-arkisto > Vuosina 1950-1958 kuolleiden henkilöiden hakemistokortit Yrjö Wigren muutti jo lapsena Tampereelle ja vartuttuaan hän siirtyi lihakaupan alalle toimien aluksi juoksupoikana Tampereen kauppahallissa sijainneessa Granbergin liha- ja leikkelemyymälässä. Hän oli sittemmin useita vuosia lihakauppiaana. Vuonna 1917 Wigren osti Tammelan kaupunginosassa sijainneen K. A. Silanderin makkaraliikkeen ja perusti Yrjö Wigren Oy:n joka kasvoi yhdeksi kaupungin merkittävimmistä yrityksistä alallaan. Wigren osti sittemmin Läntinenkatu 32:ssa (nykyinen Näsilinnankatu) sijainneen entisen Kivennäisvesitehtaan talon ja muutti tehdasrakennuksen makkaratehtaaksi. Uudenaikainen höyryä makkarankeitossa käyttänyt tehdas avattiin muutostöiden jälkeen toukokuun alussa 1922. Wigren oli mukana perustamassa Luukeskusta ja Tampereen Ravintola Oy:tä ja kuului molempien yhtiöiden johtokuntiin.Uusi ajanmukainen teollisuuslaitos Tampereella, Aamulehti, 07.05.1922, nro 104, s. 5, Kansalliskirjaston digitaaliset aineistot Wigren toimi myös maanviljelijänä. Hän omisti Kangasalan Tiihalan kylässä Häkälän tilan ja sittemmin hän osti Kangasalan Herttualasta Lauvalan kartanon. Wigrenin harrastuksiin kuului urheilukalastus, metsästys ja suojeluskuntatyö. Yrjö Wigren oli naimisissa Anna Aurora Tulokkaan (s. 1898) kanssa. Wigrenin perhe omisti Yrjö Wigren Oy:n vuoteen 1987 saakka. Sen jälkeen yrityksen omisti Salosen perhe vuoteen 2011 saakka ja nykyisin sen omistaja on Inter­avanti Oyj. Wigrenin tehdas toimi Tampereen keskustassa 1960-luvun alkuun saakka, jolloin tehdas siirrettiin Nekalaan Vihiojantie 2:een. Vuonna 1989 tehdas muutti Sarankulmaan Patamäenkatu 2:een, jossa se nykyisin toimii.Yrjö Wigren Oy historiaa == Lähteet == Luokka:Suomalaiset yrittäjät Luokka:Vuonna 1889 syntyneet Luokka:Vuonna 1955 kuolleet
Raimo Stenvall

Raimo Stenvall (s. 1937) on tuusulalainen liikenneneuvos, joka tunnetaan kuljetusyrityksestään ja automuseostaan. Stenvallin 22-vuotiaana perustama Kuljetus R. Stenvall Oy täytti 60 vuotta 15. huhtikuuta 2020. Raimo ja Kirsti Stenvallin automuseo tunnetaan myös nimellä Tuusulan automuseo. Stenvall kävi kansakoulua ensin Helsingin Punavuoressa ja sitten Tuusulan Hyrylässä. Hänen yrityksellään on nykyisin noin 30 kuorma-autoa ja 70 perävaunua. 1980-luvun taitteessa Stenvallin kuljetusyhtiö oli mukana Irakiin ja muualle Lähi-itään suuntautuneissa suomalaisten rakennusvientiprojektien kuljetuksissa. Paluurahtia saatiin Kreikan suunnalta. Vuonna 2017 Raimo ja Kirsti Stenvallille myönnettiin Uudenmaan Yrittäjien elämäntyöpalkinto. ==Lähteet== ==Kirjallisuutta== *Karusuo, Kalevi: Kyytiä Suomelle : kaikkea se Raimo on kuljettanut. Kuljetus R. Stenvall Oy, 2019. ==Aiheesta muualla== *Tuusulan automuseo Luokka:Vuonna 1937 syntyneet Luokka:Elävät henkilöt Luokka:Suomalaiset yrittäjät Luokka:Tuusulan liikenne
Z (täsmennyssivu)

Z voi tarkoittaa seuraavia: * Z, latinalaisen kirjaimiston ja suomalaisen aakkoston 26. kirjain * Z, Suomessa vuosina 1975–2007 ilmestynyt lehti * Z, Venäjän asevoimien Ukrainan-hyökkäystään varten sotilasajoneuvoihin maalaama tunnus * Z, elokuvan Z – hän elää! alkuperäisnimi
Sotapoika

Sotapoika on Markku Onttosen ohjaama suomalainen televisioelokuva vuodelta 1993, joka perustuu Heikki Hietamiehen samannimiseen romaaniin vuodelta 1986. Elokuva on MTV-teatterin tuottama ja se sai ensi-iltansa MTV3-kanavalla 12.4.1993. Elokuvan ensiesitys vuonna 1993 keräsi yli miljoona katsojaa. Elokuvassa kuvataan yhden perheen kohtaloa jatkosodan aikana. Perheen isä on lähetetty rintamalle ja äiti Kaarina sekä Erkki-poika elävät kotonaan pikkukaupungissa. Eräänä päivänä perheen elämä mullistuu isän palatessa kotiin rintamakarkurina. == Näyttelijät == == Lähteet == Luokka:Suomalaiset televisioelokuvat Luokka:Vuoden 1993 suomalaiset elokuvat
Lauvalan kartano

Lauvalan kartano oli Kangasalan Herttualassa Kirkkojärven rannalla sijainnut kartano. Kartanon yksikerroksinen puinen päärakennus oli valmistunut vuoden 1900 tienoilla. Päärakennuksessa oli kaksi lasikuistia ja niiden välissä katettu avokuisti. Kartanon pihapiirissä oli 1800-luvulla rakennettu muonamiehen pirtti, kaksikerroksinen aitta, konesuoja ja saunarakennus sekä suuri navettarakennus. Kartanon omisti aikanaan tamperelainen makkaratehtailija Yrjö Wigren, joka kasvatti kartanossa Ayrshire-karjaa ja piti karjanhoitokursseja. Kartanon päärakennus ja muonamiehen pirtti purettiin syksyllä 2008, navettarakennus oli purettu jo aikaisemmin.Hylätyt.net : Lauvalan kartano50 vuotta, Aamulehti, 24.04.1939, nro 109, s. 4, Kansalliskirjaston digitaaliset aineistot == Lähteet == Luokka:Kangasalan kartanot
Savijärvi

Savijärvi voi tarkoittaa seuraavia: ;järviä: * Savijärvi, järvi Evon retkeilyalueella Hämeenlinnassa (ent. Lammilla) * Savijärvi, järvi Juuassa * Savijärvi, järvi Kinnulassa * Savijärvi, Kouvolassa (ent. Anjalankoskella) * Savijärvi, järvi Kuhmoisten Myllykylässä * Savijärvi, järvi Lieksassa * Savijärvi, järvi Pihtiputaalla * Savijärvi, järvi Pukkilassa * Savijärvi, järvi Suonenjoella * Alainen Savijärvi–Iso Savijärvi, järvi Kuhmoisissa * Alinen Savijärvi, järvi Hattulan Hyrvälässä * Ylinen Savijärvi, järvi Hattulan Hyrvälässä * Alimmainen Savijärvi, järvi Juupajoen ja Oriveden rajalla * Ylimmäinen Savijärvi, järvi Juupajoen ja Oriveden rajalla * Iso Savijärvi, järvi Lempäälän ja Valkeakosken rajalla * Pieni Savijärvi, järvi Lieksassa * Pieni Savijärvi, järvi Suonenjoella * Vähä Savijärvi, järvi Valkeakoskella ;henkilöitä: * Hannu Savijärvi (s. 1947), suomalainen meteorologian professori * Muusa Savijärvi (s. 1936), suomalainen kielentutkija. == Katso myös == * Savijärv, järvi Põlvan kunnassa Virossa * Karula Savijärv, järvi Valgan kunnassa Virossa
Jääkiekon 1. divisioonan maailmanmestaruuskilpailut 2022

Jääkiekon 1. divisioonan maailmanmestaruuskilpailut 2022 pelattiin huhti–toukokuussa 2022. A-lohko pelattiin Sloveniassa Ljubljanassa ja B-lohko Puolassa, Tychyssä. A-lohkon voitti isäntämaa Slovenia, joka nousi seuraavaksi vuodeksi pääsarjaan viiden vuoden tauon jälkeen. Samalla Unkari nousi kuuden vuoden tauon jälkeen takaisin. Kisoissa oli käytössä vain viiden joukkueen lohkot kuuden joukkueen lohkojen sijaan, koska Ranska ja Itävalta nostettiin Venäjän ja Valko-Venäjän korvaajiksi ylimmän sarjan maailmanmestaruuskisoihin Suomeen. == Joukkueet == === Lohko A === * * * * * === Lohko B === * * * * * == A-lohkon turnaus == (I) Isäntä == B-lohkon turnaus == (I) Isäntä == Lähteet == * A-lohkon turnaukset sivut * B-lohkon turnaukset sivut * http://www.passionhockey.com/hockeyarchives/mondial2022.htm Luokka:Vuoden 2022 jääkiekko Luokka:Jääkiekon 1. divisioonan maailmanmestaruuskilpailut
Petter Pirhonen

Petter Olavi Pirhonen (19. lokakuuta 1904 Jääski – 23. elokuuta 1984 Forssa) oli suomalainen opettaja ja koulunjohtaja, joka sai maanviljelysneuvoksen arvonimen. Pirhosen vanhemmat olivat maanviljelijä Olli Pirhonen ja Anni Pellinen ja puoliso vuodesta 1931 opettaja Hilppa Valmari, professori Johannes Valmarin tytär. Pirhonen tuli ylioppilaaksi Viipurin maanviljelyslyseosta vuonna 1924 ja valmistui agronomiksi vuonna 1930. Hän opiskeli myös kasvitiedettä ja kasvatusoppia ja toimi auskultoinnin jälkeen lyhyen aikaa kemistinä ja agrogeologina. Elämäntyönsä hän teki kuitenkin Mustialassa, jonne hän tuli opettajaksi vuonna 1931. Opettajan tointa Pirhonen hoiti aina vuoteen 1968 asti, toimien myös Mustialan maatalousalan oppilaitosten rehtorina vuodesta 1947. Mustialan museon hoitaja hän oli 1945–1968. Pirhosella oli myös useita kunnallisia ja muita luottamustehtäviä, kuten Tammelan kunnanhallituksen jäsenyys. Pirhonen osallistui sekä talvisotaan että jatkosotaan. Maanviljelysneuvoksen arvonimen hän sai vuonna 1961.Kuka kukin on 1954, s. 652. Viitattu 7.5.2022. ==Lähteet== Luokka:Maanviljelysneuvokset Luokka:Suomalaiset opettajat Luokka:Suomen koulujen rehtorit Luokka:Suomalaiset museonjohtajat Luokka:Vuonna 1904 syntyneet Luokka:Vuonna 1984 kuolleet
Tauno Ratsula

Tauno Johannes Ratsula (16. helmikuuta 1922 Turku – 22. heinäkuuta 2004 Kauniainen) oli suomalainen opettaja ja koulunjohtaja, joka sai maanviljelysneuvoksen arvonimen. Ratsulan vanhemmat olivat maanviljelijä Johan Hemming Ratsula ja emäntä Maria Elvira Gustafsson ja puoliso vuodesta 1947 agronomi Tarja Soilikki Kurikka, kauppaneuvos Heikki Kurikan tytär. Ratsula taisteli suomalaisessa Waffen-SS-vapaaehtoispataljoonassa Ukrainassa ja Kaukasuksella 1941–1943, tuli ylioppilaaksi Turussa vuonna 1943 ja osallistui vielä Suomessa jatkosotaan 1943–1944. Hän oli Vesilahdella Kaltsilan kartanon tilanhoitaja 1947–1952 ja valmistui sen aikana agronomiksi ja maatalous- ja metsätieteiden kandidaatiksi vuonna 1949. Invalidisäätiön maatalousoppilaitoksen opettaja Mäntsälässä ja samalla Saaren kartanon tilanhoitaja Ratsulasta tuli vuonna 1952 ja oppilaitoksen johtaja vuonna 1963, mitä tehtävää hän hoiti aina vuoteen 1983 asti. Ratsulalla oli myös useita luottamustoimia, mukaan lukien Mäntsälän kunnanvaltuuston jäsenyys. Maanviljelysneuvoksen arvonimen hän sai vuonna 1978. Sotilasarvoltaan Ratsula oli reservin majuri (1977). ==Lähteet== Luokka:Suomalaiset opettajat Luokka:Suomen koulujen rehtorit Luokka:Suomalaiset SS-sotilaat Luokka:Mäntsälän kunnanvaltuutetut Luokka:Maanviljelysneuvokset Luokka:Vuonna 1922 syntyneet Luokka:Vuonna 2004 kuolleet
Lars von Willebrand

Lars Hermansson von Willebrand (2. maaliskuuta 1910 Helsinki – 28. huhtikuuta 1955 Tukholma, Ruotsi) oli suomalainen radiotoimittaja, mainospäällikkö ja lehtimies. Hän pääsi ylioppilaaksi 1927 ja oli koulutukseltaan lakitieteen kandidaatti.Geni.com : Lars Hermansson von WillebrandAdelsvapen-Wiki : Adliga och friherrliga ätterna von Willebrand nr 1834 och 344, tabell 14 Lars von Willebrandin vanhemmat olivat ylilääkäri Herman Viktor von Willebrand (1876–1935) ja Gertrud Elisabeth Schulte (1881–1964). Hänen veljensä oli lentokapteeni Bo von Willebrand. Lars von Willebrand oli naimisissa 1934–1936 Regi Nybomin kanssa ja avioeron jälkeen vuodesta 1939 kirjailija Rita von Willebrandin o. s. Winckelmann kanssa. Von Willebrand oli 1930-luvulla neljä vuotta Suomen Tietotoimiston ulkomaanosaston toimitussihteerinä. Sen jälkeen hän oli työssä Yleisradiossa ja toimi Suomen Tietotoimiston radiouutisten lukijana sekä radioselostajana ohjelmissa. Hän oli myös Helsingissä 14. toukokuuta 1938 avatun Suomen Ilmapuolustusliiton kansainvälisen ilmailunäyttelyn SILIn pääsihteerinä."Silin" asioiden silittäjä, Kuva, 05.01.1938, nro 1, s. 18, Kansalliskirjaston digitaaliset aineistotKansainvälinen ilmailunäyttely Sili, Moottori : Autoliiton äänenkannattaja, 01.04.1938, nro 4, s. 12, Kansalliskirjaston digitaaliset aineistot == Julkaisuja == * Hugo Valpas : Finska flygare i strid; valokuvat TK-kuvaajat Hämäläinen, Johnsson, Kivi, Manninen, Valpas, v. Willebrand. Holger Schildts förlag, Helsingfors 1942 == Lähteet == == Aiheesta muualla == * Radiotoimittaja, lehtimies Lars von Willebrand, valokuva vuodelta 1937. Museovirasto, Historian kuvakokoelma, Valokuvaamo Pietisen kokoelma (Finna) Luokka:Suomalaiset radiotoimittajat Luokka:Suomalaiset juristit Luokka:Vuonna 1910 syntyneet Luokka:Vuonna 1955 kuolleet